29/12/2022 | Administración LocalMunicipal
Miño
Anuncio relativo ás bases que rexerán a convocatoria do proceso selectivo, mediante o sistema de concurso-oposición libre, para a cobertura dunha praza de arquitecto/a e creación de bolsa de traballo para a mesma categoría profesional

En Xunta de Goberno Local do Concello de Miño, do día 16/12/22, aprobouse a convocatoria e as bases específicas do proceso selectivo para a cobertura definitiva dunha praza vacante reservada a funcionarios de carreira, da escala de Administración Especial, Subescala Técnica, integrada no Grupo A, subgrupo 1, denominación arquitecto/a, incluída na oferta de emprego público de 2019 do Concello de Miño, pola quenda de acceso libre. O prazo de presentación de solicitudes será de 20 días naturais a contar dende a publicación do correspondente anuncio no Boletín Oficial do Estado, sendo as bases as que se publican integramente a continuación: BASES QUE REXERÁN A CONVOCATORIA PARA A SELECCIÓN POLO CONCELLO DE MIÑO DUN/HA FUNCIONARIO/A DE CARREIRA PERTENCENTE AO GRUPO A, SUBGRUPO 1, ESCALA DE AMINISTRACIÓN ESPECIAL, SUBESCALA TÉCNICA, DENOMINACIÓN ARQUITECTO/A MEDIANTE O SISTEMA DE CONCURSO-OPOSICIÓN LIBRE E CREACIÓN DE BOLSA DE TRABALLO PARA A MESMA CATEGORÍA PROFESIONAL.1.ª.–Obxecto da convocatoria. As presentes bases teñen por obxecto a regulación da convocatoria e selección polo Concello de Miño dun/dunha funcionario/a de carreira pertencente ao grupo A, subgrupo 1, escala de Administración Especial, subescala Técnica, denominación Arquitecto/a mediante o sistema de concurso-oposición libre para darlle cobertura á correspondente vacante no cadro de persoal incluída na oferta pública de emprego deste concello do ano 2019 aprobada por acordo da Xunta de Goberno Local de data 27.12.2019 e publicada no BOP de A Coruña nº 248 do 31.12.2022. Desta convocatoria tamén se derivará a creación dunha bolsa de traballo que habilitará unha listaxe de aspirantes, segundo a orde resultante da puntuación acadada no proceso selectivo, para futuras incorporacións de persoal temporal coa mesma condición da vacante convocada, e nos supostos e baixo as modalidades de emprego legalmente procedentes. O obxecto e réxime de funcionamento da bolsa de traballo a crear contense na base 10ª das que rexen a presente convocatoria. A creación desta bolsa deixará sen Características da vacante convocada: Clase de persoal: Funcionario/a de carreira. Denominación do posto: Arquitecto/a. Clasificación: Grupo: A; subgrupo: 1; escala: Administración Especial; subescala: técnica. Xornada de traballo: Completa. Funcións: As correspondentes ao posto e servizo de adscrición, segundo RPT municipal e/ou instrumento organizativo equivalente e vixente en cada momento. Retribucións: As básicas propias do seu grupo/subgrupo de clasificación profesional, así como as complementarias fixadas para o posto de adscrición na RPT vixente: - Nivel de complemento de destino: 28 - Complemento específico: 26.251,54 euros (14 mensualidades) 2ª.- Requisitos dos aspirantes. Para tomar parte neste proceso selectivo os/as aspirantes deberán reunir os seguintes requisitos: a) Nacionalidade: Ter a nacionalidade española. Tamén poderán participar as persoas que posúan a nacionalidade doutros estados membros da Unión Europea; as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros estados membros da Unión Europea, sempre que non estean separadas de dereito; as persoas, calquera que sexa a súa nacionalidade, descendentes de persoas coa nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; as persoas, calquera que sexa a súa nacionalidade, descendentes do cónxuxe non separado de dereito de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa aplicable a libre circulación de traballadores. b) Idade: Ter feitos os 16 anos e non exceder, de ser o caso, a idade máxima de xubilación forzosa. c) Capacidade funcional: Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas con discapacidade cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de discapacidade e a súa compatibilidade acreditarase con certificación expedida polo organismo competente. d) Habilitación: Non estar separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non estar inhabilitado ou en situación equivalente nin sometido a sanción disciplinaria ou equivalente que impida, no seu Estado, nos mesmos termos, ter acceso ao emprego público. e) Compatibilidade: Non incorrer en causa de incompatibilidade ou de incapacidade, conforme á normativa vixente. f) Titulación: Estar en posesión ou en condicións de obter ao finalizar o prazo de presentación de instancias do título de arquitecto/a ou grao universitario en arquitectura máis o master que habilite para o exercicio da profesión de arquitecto (mínimo de 360 créditos ECTS: 300 no grao e 60 no master) ou titulación equivalente segundo a normativa estatal vixente en materia de homologación de títulos universitarios, titulación que deberá acreditar mediante documento oficial expedido por organismo competente. g) Outros requisitos: Estar en posesión do permiso de conducir B. h) Requisitos lingüísticos: Posuír un título acreditativo do nivel de coñecemento da lingua galega Celga IV, equivalente ou superior. Os aspirantes que non o acrediten deberán superar unha proba de coñecemento da lingua galega. Tódolos requisitos esixidos nesta Base deberanse cumprir polos/as aspirantes na data en que remate o prazo de presentación de instancias (agás a acreditación do coñecemento da lingua galega que por motivo xustificado cuxa aceptación valorará o tribunal poderá presentarse ata o mesmo día que se fixe para a realización da proba) e mantelos ata o momento da toma de posesión da praza.3ª.- Presentación de solicitudes. As persoas que desexen participar na presente convocatoria deberán presentar instancia dirixida ao Sr. Alcalde segundo o modelo que figura nas presentes bases (Anexo I). O prazo de presentación de instancias será de vinte (20) días naturais, contados a partir do seguinte ao da publicación do anuncio da convocatoria no Boletín Oficial do Estado. As instancias poderán presentarse no Rexistro Xeral do Concello, na súa Sede Electrónica ou por calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Se consonte a este precepto se presentara a instancia vía correo, deberá aparecer na devandita solicitude o selo da correspondente oficina de correos e comunicárselle simultaneamente ao concello a realización do envío ben por fax ou ben por correo electrónico (correo@concellodemino. gal) co fin de que, rematado o prazo de presentación de instancias, sen telas recibido, se pospoña a elaboración da relación de admitidos/as e excluídos/as provisional ata recibir a documentación remitida polo/a aspirante; noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Xunto coa solicitude para tomar parte neste proceso selectivo os/as aspirantes deberán achegar, inescusablemente, a seguinte documentación: a) Copia simple do Documento Nacional de Identidade ou documento identificativo. b) Copia simple do documento acreditativo de estar en posesión da titulación académica esixida para participar na presente convocatoria. c) Copia simple do documento xustificativo de estar en posesión do carné de conducir B. d) Copias simples dos documentos xustificativos dos méritos que aleguen os aspirantes acompañados dun impreso - resumo dos mesmos segundo modelo que figura nas presentes bases (Anexo II). Non serán tomados en consideración nin valorados aqueles méritos que non fosen alegados no momento de finalizar o prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos a que se refiren. e) No seu caso, copia simple do documento xustificativo de estar en posesión do Celga IV ou equivalente. Os/as aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De ser o caso, tamén presentarán os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de ser o caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu Pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Os/as aspirantes con algunha discapacidade terán que indicalo na solicitude, acompañada da correspondente documentación acreditativa da mesma. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. Para que teñan validez neste proceso selectivo, todos os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras Comunidades Autónomas, para que teñan validez deberán estar redactados en lingua castelá ou traducidos polo organismo competente da respectiva Comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Os aspirantes quedan vinculados ós datos que fixeran constar na súa solicitude, podendo unicamente solicitar a súa modificación mediante escrito motivado dentro do prazo de presentación de instancias. A non presentación da solicitude en tempo e forma suporá a exclusión do/a aspirante. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria.4ª.- Admisión dos/as aspirantes. Rematado o prazo de presentación de instancias, a Alcaldía ditará resolución, declarando aprobada a listaxe provisional de aspirantes admitidos e excluídos, con indicación, se é o caso, das causas de exclusión. Esta resolución publicarase no BOP, no taboleiro de anuncios da casa consistorial e no taboleiro de anuncios da sede electrónica municipal, e será determinante para os efectos de posibles reclamacións e/ou emendas. Os aspirantes dispoñen dun prazo de dez (10) días hábiles, contado desde o seguinte ó da publicación da antedita resolución no BOP, para presentar as reclamacións oportunas ou emendas de defectos. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Posteriormente, o Alcalde declarará aprobada a listaxe definitiva de aspirantes admitidos e excluídos, que se publicará no BOP, no taboleiro de anuncios da casa consistorial e no taboleiro de anuncios da sede electrónica municipal. Na mesma resolución o alcalde determinará o lugar, data e hora do comezo do proceso selectivo, así como a composición nominal do Órgano de selección. No caso de que se produza a admisión de todos os/as candidatos/as presentados/as, sen exclusións, poderase prescindir da aprobación e publicación das listaxes provisionais.5ª.- Tribunal cualificador. Os membros do Tribunal Cualificador do proceso selectivo serán designados polo Alcalde segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e no artigo 59 da Lei 2/2015, do 29 de abril, do emprego público de Galicia e en atención ao principio de imparcialidade e profesionalidade dos seus membros. Estará constituído por un número impar/par de membros, funcionarios de carreira ou persoal laboral fixo, non inferior a cinco/seis (un Presidente, tres/catro Vogais e un Secretario), debendo designarse o mesmo número de suplentes. Todos os membros do Tribunal Cualificador que se designen para xulgar as respectivas probas selectivas actuarán con voz e voto, agás o secretario no caso de Tribunais con catro vocais. Os membros do Tribunal Cualificador deben pertencer a un corpo, escala ou categoría profesional para o ingreso na cal se requira unha titulación de nivel igual ou superior ao esixido para participar no proceso selectivo, agás o secretario no caso de Tribunais con catro vogais. Na súa composición deberá tenderse á paridade entre home e muller. Non poderán formar parte do Tribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que se poida desempeñar esta en representación ou por conta de ninguén. Segundo as circunstancias do proceso, cando por razóns técnicas ou doutra índole así o aconsellasen, o Tribunal, por medio da presidencia, poderá dispor a incorporación aos seus traballos con carácter temporal, de asesores especialistas, que limitarán a súa intervención a colaboración que, en función de súas especialidades técnicas, lles solicite o Tribunal, polo que actuarán con voz pero sen voto. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, os/as aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. O Tribunal Cualificador a efectos da percepción de asistencias dos seus membros, e, no seu caso, colaboradores, queda englobado na categoría primeira conforme á clasificación prevista no artigo 30.1 do Real Decreto 462/2002, do 24 de maio, sobre indemnizacións por razón do servizo. A Alcaldía -Presidencia fixará o número máximo de sesións que poidan devengarse sen prexuízo de que poidan ser ampliadas previa solicitude do Presidente do Tribunal en base a causas xustificadas.6ª.- Desenvolvemento do proceso selectivo. Os/as aspirantes serán convocados/as en chamamento único, quedando decaídos/as no seu dereito aqueles/as que non comparezan, salvo casos debidamente xustificados e libremente apreciados polo tribunal. Os/as aspirantes deberán presentarse para realizaren os exercicios provistos do D. N. I., ou documento fidedigno acreditativo da súa personalidade a xuízo do tribunal, e tamén dos medios materiais adecuados que sexan necesarios para a práctica daquela. Comezada a práctica do exercicio, o tribunal poderá requirirlles en calquera momento ós/ás aspirantes que acrediten a súa identidade. Non se permitirá o acceso ao lugar no que se realice o exercicio con teléfonos móbiles, reloxos intelixentes, axendas electrónicas ou calquera outro instrumento do que se poida valer o/a aspirante para auxiliarse na realización do exame e non se habilitará ningún servizo de recollida destes aparatos. A orde na que actuarán os aspirantes naqueles exercicios que non se poidan realizar conxuntamente será por orden alfabético. Os exercicios, tanto orais como escritos ou prácticos, realizaranse en lingua galega ou castelá, agás aqueles destinados a valorar o coñecemento dun idioma, que se realizarán no idioma indicado no exercicio. Agás a Resolución da Alcaldía determinando o lugar, data e hora do comezo do proceso selectivo, así como a composición nominal do Órgano de selección, que será obxecto de publicación no BOP, os sucesivos anuncios que poidan derivarse deste proceso selectivo (realización dos exercicios da fase de oposición, cualificacións, valoración de méritos, etc.) efectuaranse no taboleiro de anuncios da casa consistorial e na sede electrónica municipal, agás o nomeamento final como funcionario de carreira do/da aspirante seleccionado, que tamén será obxecto de publicación no BOP e no DOG. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previstos expresamente nestas bases mediante publicación no taboleiro de anuncios da casa consistorial e no taboleiro de anuncios da sede electrónica municipal. Respecto ao exercicio tipo test, o Tribunal procederá a publicar no taboleiro de anuncios da casa consistorial e no taboleiro de anuncios da sede electrónica municipal a relación de respostas correctas ás preguntas formuladas, incluídas as de reserva. Así mesmo, trala realización de cada exercicio e/ou trala valoración dos méritos, o Tribunal procederá á publicación da puntuación obtida polos/as aspirantes no taboleiro de anuncios da casa consistorial e no taboleiro de anuncios da sede electrónica municipal, concedéndoselles un prazo de DOUS (2) días hábiles aos efectos de alegacións e/ou emendas. O prazo empezará a contarse desde o día seguinte á publicación no taboleiro de anuncios da casa consistorial. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Os exercicios da fase de oposición serán de carácter obrigatorio e eliminatorio para todas as persoas aspirantes. A proba de galego só será obrigatoria para os aspirantes que non teñan acreditado estar en posesión do nivel de coñecemento de galego requirido. Para a superación do proceso selectivo e, polo tanto, optar á cobertura da vacante convocada, as persoas aspirantes deberán ter superado a fase de oposición, o cal requirirá da superación de todos os exercicios que lle resulten obrigados. De non existir ningún aspirante que a teña superado, a convocatoria e vacante serán declaradas desertas. A puntuación obtida, no seu caso, no concurso, sumarase á obtida na fase de oposición, sempre que as persoas aspirantes a tivesen superado, determinándose así, a puntuación final.7ª.- Sistema de selección. Establécese como sistema de selección o de concurso - oposición libre. A fase de oposición realizarase con carácter previo á de concurso. A) Fase de oposición.- (Ata un máximo 15 puntos).- De carácter obrigatorio e eliminatorio para todos os aspirantes. Constará de 3 exercicios: A.1.) Primeiro exercicio.- Este exercicio consistirá na resolución por escrito dun cuestionario de 100 preguntas tipo test con 3 alternativas de resposta, elaborado polo Tribunal sobre as materias do programa que figura no anexo desta convocatoria. Dita proba terá unha duración máxima de 2 horas. Ao cuestionario se lle engadirán 5 preguntas de reserva. Nos supostos en que, por causa de errónea formulación, deba anularse algunha das preguntas, o Tribunal procederá a súa substitución pola que corresponda da lista de reserva, seguindo unha orde correlativa. O exercicio cualificarase de 0 a 5 puntos, adxudicando a cada resposta correcta unha puntuación de 0,05 puntos. No caso de anulación de máis de 5 preguntas ratearase a puntuación total, de forma equitativa, entre as restantes que se consideren válidas. As respostas en branco ou incorrectas non se penalizarán. Para superar esta proba resultará necesario obter un mínimo de 2,5 puntos sobre os 5 que se asignan como máximo. A.2.) Segundo exercicio.- Este exercicio consistirá en resolver por escrito, utilizando un espazo limitado para a exposición, 10 preguntas curtas sobre as materias da parte específica do programa que figura no anexo desta convocatoria. Dita proba terá unha duración máxima de 2 horas. Para a realización deste exercicio os aspirantes non poderán utilizar documento ningún de consulta nin medios dixitais ou telemáticos. O exercicio cualificarase de 0 a 5 puntos, a razón de 0,5 punto como máximo para cada resposta dada a cada unha das preguntas formuladas. Na valoración terase en conta a orde e claridade estrutural da exposición, o apropiado fundamento legal que se utilice e a capacidade para relacionar as distintas disposicións aplicables; así como se considerará, especialmente, a precisión e síntese das respostas achegadas. Para superar esta proba resultará necesario obter un mínimo de 2,5 puntos sobre os 5 que se asignan como máximo. A.3.) Terceiro exercicio.- Este exercicio consistirá en resolver por escrito, un ou varios supostos prácticos relacionados coas materias do programa que figura como anexo deste convocatoria, sobre os que se formularán varias cuestións diferentes que estarán centradas basicamente na súa parte específica. Para a súa realización non se poderán utilizar medios dixitais nin telemáticos (agás calculadora científica estándar), nin calquera outro distinto de texto normativos ou xurisprudencia de publicación oficial en formato papel e instrumental de debuxo. O exercicio cualificarase de 0 a 5 puntos, repartidos equitativamente entre todas as cuestións formuladas. Na valoración terase en conta a orde e claridade estrutural da exposición gráfica e escrita, a correcta identificación dos feitos presentados, o apropiado fundamento legal que se utilice, a capacidade para relacionar as distintas disposicións aplicables e a lóxica da alegación razoada; así como se considerará, especialmente, a precisión e síntese das conclusións achegadas. Para superar esta proba resultará necesario obter un mínimo de 2,5 puntos sobre os 5 que se asignan como máximo. B) Fase de concurso.- (Ata un máximo de 10 puntos): Esta fase non terá carácter eliminatorio e consistirá na avaliación por parte do Tribunal dos méritos que concorran en cada un dos/das aspirantes, referidos á data de finalización do prazo de presentación de instancias. A consideración destes méritos estará orientada a valorar a idoneidade da carreira profesional desenvolvida polas persoas candidatas para cumprir coas funcións propias do corpo ou escala de destino, en relación coas características das prazas convocadas. O Tribunal terá en conta a coherencia da documentación presentada con respecto aos méritos que se deben valorar. I.- Experiencia profesional (ata un máximo de 6 puntos), que se valorará da seguinte forma: - A experiencia profesional a valorar será a adquirida en posto de arquitecto, ben fora desempeñado no sector público por conta allea, ou ben no sector privado, por conta allea ou por conta propia. - O criterio de puntuación, será a razón de 0,10 puntos por cada mes completo de experiencia profesional acreditada a xornada completa. Os períodos inferiores ao mes (30 días) ou a xornada parcial serán puntuados proporcionalmente. - A experiencia profesional por conta allea deberán xustificarse mediante certificación expedida polo órgano competente da administración ou mediante a presentación dos contratos de traballo. En calquera caso deberá achegarse o informe da vida laboral. - A experiencia profesional por conta propia, deberá xustificarse mediante acreditación da alta no RETA (Réxime Especial de Traballadores Autónomos) ou, no seu caso, na Mutua alternativa de previsión social prevista para o colectivo dos arquitectos, así como da alta no IAE, con especificación do epígrafe da actividade económica. En calquera caso deberá achegarse o informe da vida laboral. A documentación presentada deberá ser o suficientemente precisa para acreditar a experiencia alegada. II.- Formación (ata un máximo de 4 puntos). Só se avaliarán os cursos impartidos ou recibidos das Administracións Públicas ou de Colexios profesionais e outras entidades sempre que estean homologados pola Administración, debidamente acreditados mediante o título ou certificación oficial correspondente, cuxo contido estea directamente relacionado co exercicio das funcións propias da praza obxecto desta convocatoria, así como os de coñecemento da lingua galega. Non se valorarán os cursos que non acrediten as horas de duración. Así mesmo, non se avaliarán os pertencentes a unha carreira universitaria, ou de doutoramento, os derivados de procesos selectivos e os diplomas relativos a xornadas, seminarios, simposios e similares. Os cursos de formación acreditados valoraranse ata un máximo de 4 puntos, aplicando o seguinte baremo: A. Cursos de formación directamente relacionados coas funcións das prazas: - Cursos de diplomado técnico urbanista do IEAL/INAP, superior de técnico de urbanismo da EGAP ou outros desta especialidade de análoga entidade:  Valoración única por un ou máis cursos: 3 puntos. - Outros cursos, ata un máximo de 3 puntos:  Cursos de máis de 100 horas: 1 punto por curso.  Cursos de máis de 70 a 100 horas: 0,75 puntos por curso.  Cursos de máis de 40 a 70 horas: 0,50 puntos por curso.  Cursos de máis de 10 a 40 horas: 0,25 puntos por curso. B. Cursos relativos ao coñecemento da lingua galega: - Título de linguaxe administrativa superior: 1 punto. - Título de linguaxe administrativa media: 0,5 puntos. - Celga 5: 0,25 puntos. No caso de estar en posesión de distintos niveis na mesma titulación, valoraranse unicamente o rango máis alto desa formación. Forma de acreditación documental deste mérito: Título ou certificación expedidos pola entidade/organismo que teña impartido e/ou sexa responsable da actividade formativa e acreditativos de ter realizado o curso/acción formativa alegados, onde deberá constar e quedar acreditado, ademais, a data de realización, a súa duración (en horas), o seu obxecto/contido. De non terse acreditado os extremos anteditos, segundo a forma sinalada, a formación alegada non será obxecto de valoración. Non se terán en conta outras formas de acreditación deste mérito diferentes das anteditas. C) Acreditación do coñecemento da lingua galega (apto/a ou non apto/a): Proba de carácter obrigatorio e eliminatorio para os aspirantes que non acrediten o coñecemento da lingua galega segundo a base 2ª. Consistirá no seguinte exercicio: C.1) Consistirá en traducir nun tempo máximo de 30 minutos, e sen axuda de dicionario, un texto de castelán a galego, e outro de galego a castelán, propostos polo Tribunal. Este exercicio valorarase como aspirante apto ou non apto, sendo necesario para superalo obter o resultado de apto, correspondendo ao Tribunal determinar o nivel de coñecementos esixidos para alcanzar dito resultado. Trala realización deste exercicio e a súa avaliación, o Tribunal procederá á publicación da relación daqueles aspirantes que o superaron.8º.- Cualificación final, relación de aprobados e proposta de nomeamento. A cualificación final do proceso virá determinada pola suma das puntuacións obtidas nas fases de oposición e concurso, publicándose a listaxe provisional de aspirantes coa puntuación obtida por orde de maior a menor no taboleiro de anuncios do Concello e no taboleiro de anuncios da sede electrónica. En caso de empate, este dirimirase a favor do aspirante que obteña a maior puntuación na fase de oposición; de persistir, dirimirase a favor do aspirante que obteña a maior puntuación na fase de concurso no apartado I; de persistir, dirimirase a favor do aspirante que obteña a maior puntuación na fase de concurso no apartado II; de persistir, dirimirase por sorteo. Os aspirantes disporán dun prazo de tres (3) días hábiles, contado desde o seguinte ó da publicación da antedita listaxe no taboleiro de anuncios do Concello para presentar as reclamacións e emendas que estimen oportunas. Resoltas as posibles alegacións e emendas ou transcorrido o prazo sen terse presentado ningunha, o tribunal fará públicas no taboleiro de anuncios do Concello e no taboleiro de anuncios da sede electrónica a listaxe definitiva de aspirantes que tiveran superado o proceso sen obter praza coa puntuación obtida por orde de maior a menor xunto coa relación definitiva do/s aspirante/s aprobado/s tamén pola orde da puntuación obtida. Así mesmo, esta relación de aprobado/s presentarase ao señor alcalde coa proposta para o seu nomeamento como funcionario/a de carreira. O tribunal non poderá aprobar nin incluír na proposta de nomeamento un número superior de aspirantes ao de prazas que se convocaran, resultando nulo de pleno dereito calquera acordo que contraviñese o disposto por esta norma. Non obstante, cando se produzan renuncias do/s aspirante/s aprobado/s antes da súa toma de posesión, o órgano convocante poderá propoñer novo/s nomeamento/s entre o/s aspirante/s da listaxe definitiva destinada a formar a bolsa de traballo con carácter previo á súa constitución.9ª.- Achega de documentos e toma de posesión. O/a aspirante seleccionado/a deberá presentar no concello no prazo máximo de vinte (20) días naturais, contados a partir do seguinte á publicación no Taboleiro de anuncios da casa consistorial da relación definitiva do/a aspirante aprobado/a, a seguinte documentación orixinal ou copia auténtica, agás que xa conste presentada coa instancia: a) Documento Nacional de Identidade. b) Título esixido para o acceso. c) Carné de conducir tipo B. d) Documentación acreditativa dos méritos valorados na fase de concurso. e) Documentación acreditativa do CELGA IV ou equivalente, no seu caso. f) Declaración responsable de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. g) Declaración responsable de non encontrarse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión. Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. h) Declaración responsable de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. Así mesmo, e co fin de acreditar o cumprimento do requisito recollido na base segunda c), o/a aspirante proposto/a deberá someterse a un recoñecemento médico realizado polo Servizo de Prevención de Riscos Laborais, recoñecemento polo que se acreditará que non padece enfermidade ou defecto físico que, pola súa natureza e grado, imposibilite o desempeño das funcións propias da praza. Aportada a documentación esixida nesta base e acreditados a totalidade dos requisitos, a Alcaldía ditará resolución de nomeamento do/a aspirante proposto/a que se publicará no BOP e no DOG e disporá a súa toma de posesión para o comezo da prestación do servizo no prazo dun mes desde a citada publicación. Non obstante, a non presentación en prazo da documentación esixida nesta Base e agás os casos de forza maior, ou cando do exame da mesma e/ou do recoñecemento médico dedúzase que carecen dalgún dos requisitos sinalados na base segunda, non poderán ser nomeados e quedarán anuladas todas as actuacións, sen prexuízo da responsabilidade en que houberan incorrido por falsidade na solicitude de participación.10ª.- Bolsa de traballo. Obxecto da bolsa: Coa relación definitiva dos aspirantes que tendo superando sen praza o proceso selectivo e pola orde da puntuación obtida formarase unha bolsa de traballo para cubrir no seu caso eventuais e futuras necesidades temporais de persoal que poidan xurdir na categoría profesional de Arquitecto/a no concello de Miño nos supostos e baixo as modalidades legalmente procedentes, segundo o caso. A formación e/ou actualización da bolsa (exclusións, baixas temporais e/ou altas que se produzan ao longo da súa vixencia) serán aprobadas por Resolución de Alcaldía que se publicará no taboleiro de anuncios do casa consistorial e no taboleiro de anuncios da sede electrónica municipal. A creación desta bolsa deixará sen efecto outra/s anteriores vixentes das que dispoña o concello para a mesma categoría. Vixencia da bolsa: A bolsa resultante do presente proceso selectivo se extinguirá en todo caso cando teñan transcorrido 3 anos desde a súa constitución (salvo prórroga expresa por un período de 1 ano e causa xustificada), pudendo non obstante extinguirse antes no caso de celebrarse nese período novo proceso selectivo para a mesma categoría con formación de nova bolsa de traballo ou no caso de quedar baleira de participantes. Funcionamento da bolsa: Cando xurda unha necesidade de persoal obxecto da presente bolsa, o nomeamento se lle ofrecerá ao aspirante que ocupe na mesma a posición de maior preferencia, sempre que poida ser nomeado conforme á lexislación vixente en cada momento e sen conculcar á mesma. Os chamamentos se comunicarán aos aspirantes por correo electrónico, sen prexuízo de que se complemente con chamada telefónica (se fose necesario se realizarán ata tres chamadas telefónicas en diferentes horas e no mesmo día do cal se expedirá dilixencia da que se deixará constancia no expediente). Os/as integrantes da bolsa serán responsables de manter actualizados os seus datos de contacto, comunicando ao servizo de selección de persoal calquera cambio de correo electrónico e/ou teléfono dos facilitados na solicitude de acceso ás probas selectivas. A partir do momento en que se estableza o contacto coa persoa interesada mediante calquera dos medios sinalados anteriormente, o/a aspirante disporá como máximo de dous (2) días hábiles para dar contestación á oferta. Se transcorre o prazo e non se recibe contestación, se entenderá que renuncia sen causa xustificada e se procederá á exclusión automática da bolsa de traballo. Non obstante, a persoa interesada poderá rexeitar a oferta de traballo, non dando lugar nin á exclusión da bolsa nin a perda da posición nela, sempre que alegue e acredite axeitadamente algunha das circunstancias seguintes: - Estar traballando cando se realice a oferta, para o que se deberá presentar contrato ou informe de vida laboral. - Padecer enfermidade ou estar en proceso de recuperación de enfermidade ou accidente, xustificándose mediante a presentación do oportuno informe médico. - Estar nalgunha situación das que, por embarazo, parto ou adopción, acollemento ou enfermidade grave dun familiar estean contempladas pola normativa en vigor aos efectos de permisos ou licenza. - Outras causas similares ás anteriores debidamente xustificadas. No caso de que o aspirante acepte a oferta de traballo, disporá dun prazo de dous (2) días hábiles, a contar desde a aceptación da oferta, para aportar a documentación acreditativa das condiciones de capacidade e requisitos esixidos na convocatoria, agás os que xa obren no expediente. Así mesmo, e co fin de acreditar o cumprimento do requisito recollido na base segunda c), o/a aspirante proposto/a deberá someterse a un recoñecemento médico realizado polo Servizo de Prevención de Riscos Laborais, recoñecemento polo que se acreditará que non padece enfermidade ou defecto físico que, pola súa natureza e grado, imposibilite o desempeño das funcións propias da praza. Non obstante, a non presentación en prazo da documentación esixida e agás os casos de forza maior, ou cando do exame da mesma e/ou do recoñecemento médico dedúzase que carecen dalgún dos requisitos sinalados na base 2ª, non poderán ser nomeados e quedarán anuladas todas as actuacións, sen prexuízo da responsabilidade en que houberan incorrido por falsidade na solicitude de participación. A contratación/nomeamento do/a aspirante determinará que o mesmo cause baixa temporal na bolsa, volvendo a causar alta unha vez que finalice a prestación de servizos para a que foi contratado/nomeado e sempre que non incorra en causa de exclusión. A alta farase efectiva no mesmo lugar que lle corresponda en relación cos puntos obtidos. Exclusión da bolsa: A exclusión dun/dunha aspirante da bolsa se producirá nos seguintes supostos: - Por solicitude expresa do aspirante. - A falta de resposta á oferta de traballo no prazo concedido. - Rexeitamento da oferta de traballo sen causa xustificada e debidamente acreditada. - A falta de presentación en tempo e forma da documentación acreditativa das condiciones de capacidade e requisitos esixidos na convocatoria no prazo concedido, agás nos casos de forza maior. - A non incorporación ao posto de traballo ofertado trala aceptación da oferta sen causa xustificada e debidamente acreditada. - Renuncia á continuidade no desempeño do posto de traballo para o que fora nomeado sen causa xustificada e debidamente acreditada.11ª.- Réxime xurídico aplicable. En todo o non previsto expresamente nas presentes bases, serán de aplicación o Real Decreto Lexislativo 5/2015, do 30 de outubro, polo que se aproba o Texto Refundido da Lei do estatuto básico do empregado público, a Lei 2/2015, do 29 de abril, do emprego público de Galicia, o Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, o Real Decreto 364/1995 polo que se aproba o Regulamento Xeral de ingreso do persoal ao servizo da Administración Xeral do Estado e de provisión de postos de traballo e Promoción Profesional dos Funcionarios Civís da Administración Xeral do Estado e demais lexislación vixente de aplicación. ANEXO I: MODELO DE INSTANCIA D./Dna., con DNI número., e domicilio a efectos de notificacións e comunicacións en., C. P….……, localidade de. provincia de ….………………, teléf. …. e correo electrónico. EXPOÑO: 1º.- Que desexo participar no proceso selectivo convocado polo concello de Miño a través do anuncio publicado o pasado. no. para a PROVISIÓN EN PROPIEDADE DUNHA PRAZA DE ARQUITECTO (FUNCIONARIO DE CARREIRA) INCLUÍDA NA OFERTA DE EMPREGO PÚBLICO DO ANO 2019 DO CONCELLO DE MIÑO.2º.- Que reúno todos os requisitos esixidos nas bases da presente convocatoria á data de expiración do prazo de presentación de instancias.3º.- Que achego a seguinte documentación, sumando a totalidade da miña solicitude un total de. páxinas. - Copia simple do documento de identidade (DNI, NIE, Pasaporte). - Copia simple do documento que acredite a titulación académica esixida. - Copia simple do carné de conducir tipo B. - Copia simple da documentación xustificativa da fase de concurso. - Copia simple, no seu caso, do documento xustificativo de estar en posesión do Celga IV ou equivalente.4º.- Que a documentación que achego xunto con esta solicitude é copia fiel da orixinal, responsabilizándome da súa veracidade e de presentar os orixinais no Concello de Miño no momento en que, no seu caso, me sexan requiridos ao efecto.5ª.- Que coñezo e acato incondicionalmente o contido das bases reguladoras. Polo exposto, SOLICITO: Que se teña por presentada esta solicitude e se me admita para tomar parte no proceso selectivo convocado para cubrir a praza convocada. En., a. de. de 2022. Asdo.- ICIAL DA PROVINCIA DA SR. ALCALDE PRESIDENTE DO CONCELLO DE MIÑO. ANEXO II: IMPRESO – RESUMO DOS MÉRITOS ALEGADOS. FASE DE CONCURSO. Probas de acceso á función pública: PROVISIÓN EN PROPIEDADE DUNHA PRAZA DE ARQUITECTO (FUNCIONARIO DE CARREIRA) INCLUÍDA NA OFERTA DE EMPREGO PÚBLICO DO ANO 2019 DO CONCELLO DE MIÑO. MERITOS QUE SE ALEGAN PARA A SÚA VALORACIÓN: - EXPERIENCIA PROFESIONAL (máximo 6 puntos): - FORMACIÓN (máximo 4 puntos): En., a. de. de 2022. Asdo.- SR. ALCALDE PRESIDENTE DO CONCELLO DE MIÑO. ANEXO III: TEMARIO A. PARTE XERAL Tema 1. A Constitución Española de 1978: Título preliminar. Os dereitos fundamentais, a súa garantía e suspensión. A Coroa. Tema 2. A Constitución Española de 1978: A organización territorial do Estado. Tema 3. O Estatuto de Autonomía de Galicia: Título preliminar. As competencias da Comunidade Autónoma de Galicia no Estatuto de autonomía: exclusivas, concorrentes e de execución da lexislación do Estado. Tema 4. O goberno da comunidade autónoma de Galicia: A Xunta. natureza e composición, atribucións e funcionamento. Tema 5. A Lei 40/2015, do 1 de outubro, de Réxime Xurídico do Sector Público: ámbito de aplicación e principios xerais. Os órganos administrativos: Competencia, abstención e recusación. Tema 6. Dos actos administrativos: requisitos, eficacia, nulidade e anulabilidade. Tema 7. A revisión dos actos administrativos: Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión. Tema 8. Das disposicións sobre o procedemento administrativo común: Garantías do procedemento, iniciación, ordenación, instrución e finalización. Tramitación simplificada do procedemento administrativo común. Execución. Tema 9. Disposicións comúns ás entidades locais: Réxime de funcionamento. Información e participación cidadá. Tema 10. Disposicións comúns ás entidades locais: O estatuto dos membros das corporacións locais. Tema 11. O municipio: concepto e elementos. Territorio e poboación. Organización. Competencias. Réximes especiais. Tema 12. A provincia: Organización provincial. Competencias. Réximes especiais. Tema 13. Os bens das Entidades Locais. Concepto e clasificación. O patrimonio das Entidades Locais. Tema 14. O persoal ao servizo das Entidades Locais: dereitos e deberes. Réxime disciplinario. Situacións administrativas. Incompatibilidades. Tema 15. O persoal ao servizo das Entidades Locais: Adquisición e perda da condición de funcionario. Selección e provisión de postos de traballo. Tema 16. Texto refundido da Lei Reguladora das Facendas Locais: Orzamento e gasto público. Tema 17. Texto refundido da Lei Reguladora das Facendas Locais: Normas xerais aplicables aos tributos das facendas locais. Imposición e ordenación de tributos locais. Tema 18. Texto refundido da Lei Reguladora das Facendas Locais: as taxas como recursos das facendas locais. Tema 19. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Disposicións xerais. Integración transversal do principio de igualdade nas actuacións da Administración xeral e do sector público autonómico de Galicia. As condicións de emprego en igualdade na Administración pública galega. Tema 20. Real decreto lexislativo 1/2013, do 29 de novembro, polo que se aproba o texto refundido da Lei Xeral de Dereitos das Persoas con discapacidade e a súa inclusión social: Obxecto, definicións e principios. Autonomía das persoas con discapacidade. Ámbito de aplicación. O Dereito á vida independente: Disposicións xerais. Medidas de acción positiva. Dereito de participación nos asuntos públicos. Tema 21. Lei Orgánica 3/2018, do 5 de decembro, de Protección de Datos Persoais e garantía dos dereitos dixitais. Disposicións xerais. Principios da protección de datos. O dereito das persoas á protección da datos. Disposicións aplicables a tratamentos concretos. Tema 22. Lei 19/2013, do 9 de decembro, de transparencia, acceso á información pública e bo goberno. O Dereito de acceso á información pública: Réxime xeral. O exercicio do dereito de acceso á información pública. Réxime de impugnacións. B. PARTE ESPECIAL Tema 1. Real Decreto Lexislativo 7/2015, do 30 de outubro, polo que se aproba o texto refundido da Lei do Solo e Rehabilitación Urbana: Disposicións xerais. Condicións básicas da igualdade nos dereitos e deberes constitucionais da cidadanía Tema 2. Real Decreto Lexislativo 7/2015, do 30 de outubro, polo que se aproba o texto refundido da Lei do Solo e Rehabilitación Urbana: Bases do réxime do solo, regras procedementais comúns e normas civís. Tema 3. Real Decreto Lexislativo 7/2015, do 30 de outubro, polo que se aproba o texto refundido da Lei do Solo e Rehabilitación Urbana: O Informe de Avaliación dos Edificios. Valoracións. Expropiación forzosa e responsabilidade patrimonial. Tema 4. Real Decreto Lexislativo 7/2015, do 30 de outubro, polo que se aproba o texto refundido da Lei do Solo e Rehabilitación Urbana: Función social da propiedade e xestión do solo. Tema 5. Real Decreto 1492/2011, do 24 de outubro, polo que se aproba o Regulamento de valoracións da Lei do Solo. Tema 6. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: A organización administrativa do urbanismo: Principios xerais. Competencias e organización administrativa. Tema 7. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: Réxime urbanístico do solo. Réxime das distintas clases e categorías de solo: Solo urbano. Núcleos rurais. Solo urbanizable. Solo rústico. Edificacións tradicionais. Tema 8. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: Disposicións xerais sobre o planeamento: límites de sustentabilidade e calidade de vida e cohesión social. División do solo urbano e urbanizable. Instrumentos de planeamento urbanístico. Disposicións comúns na elaboración de instrumentos de plan urbanístico. Suspensión de licenzas. Normas técnicas de planeamento. Plan básico autonómico. Tema 9. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: O Plan xeral de ordenación municipal: Disposicións xerais. Documentación. Procedemento para a aprobación do plan xeral de ordenación municipal. Planeamento de desenvolvemento do Plan básico autonómico. Procedemento de aprobación dos plans básicos municipais. Tema 10. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: Planeamento de desenvolvemento dos plans xerais de ordenación municipal: Disposicións comúns. Os plans parciais e especiais e o seu procedemento de elaboración e aprobación. Tema 11. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: Ordenación urbanística que afecte a varios municipios. Vixencia e modificación dos instrumentos de planeamento urbanístico. Efectos da aprobación dos instrumentos de planeamento urbanístico. Rexistro de Planeamento Urbanístico de Galicia. Tema 12. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: Normas de aplicación directa: Adaptación ao ambiente e protección da paisaxe. Protección das vías de circulación. Tema 13. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: Execución do plan urbanístico. Disposicións xerais. Áreas de repartición. Polígonos de execución. Actuacións illadas. Regras xerais para a equidistribución. Tema 14. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: Sistemas de actuación. Obtención de terreos de sistemas xerais e locais. Tema 15. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: Fomento da edificación, conservación e rehabilitación. Tema 16. Lei 2/2016, do 10 de febreiro, do solo de Galicia e Decreto 143/2016, do 22 de setembro, que aproba o Regulamento da Lei 2/2016, do 10 de febreiro, do solo de Galicia: Intervención na edificación e uso do solo. Disciplina urbanística. Tema 17. Lei 1/2021, do 08 de xaneiro, de Ordenación do Territorio de Galicia. Tema 18. Decreto 19/2011, do 10 de febreiro, polo que se aproban definitivamente as directrices de ordenación do territorio. Tema 19. Lei 38/1999, do 5 de novembro, de ordenación da edificación. Tema 20. Real Decreto 1000/2010, do 5 de agosto, sobre visado colexial obrigatorio. Tema 21. Lei 1/2019, do 22 abril, de rehabilitación e de rexeneración e renovación urbanas de Galicia. Tema 22. Lei 9/2017, do 8 de novembro, de Contratos do Sector Público. Disposicións xerais. Contratos do sector público. Competencias en materia de contratación nas Entidades Locais. Normas específicas de contratación pública nas Entidades Locais. Tema 23. Lei 9/2017, do 8 de novembro, de Contratos do Sector Público. Real decreto 1098/2001, do 12 outubro: Partes do contrato. Órgano de contratación. Contratista: capacidade e solvencia. Clasificación, prohibicións para contratar. Tema 24. Lei 9/2017, do 8 de novembro, de Contratos do Sector Público. Real decreto 1098/2001, do 12 outubro: Expedientes de contratación: Tramitación, Pregos de cláusulas administrativas e de prescricións técnicas. Procedemento: aberto, restrinxido e negociado. Contratos menores. Selección do contratista e adxudicación. Mesa de contratación. Formalización. Tema 25. Lei 9/2017, do 8 de novembro, de Contratos do Sector Público. Real decreto 1098/2001, do 12 outubro: Efectos, cumprimento e extinción dos contratos administrativos. Execución dos contratos. Modificación dos contratos. Suspensión e extinción. Cesión e subcontratación. Tema 26. Lei 9/2017, do 8 de novembro, de Contratos do Sector Público. Real decreto 1098/2001, do 12 outubro: Contrato de obra: Actuacións preparatorias. Proxectos de obra: contido. Supervisión e replanteo do proxecto. Execución do contrato de obra: comprobación de replanteo, medicións de obra, certificacións de obra, pago do prezo. Tema 27. Lei 9/2017, do 8 de novembro, de Contratos do Sector Público. Real decreto 1098/2001, do 12 outubro: Modificación do contrato de obra. Excesos de medición. Extinción por cumprimento: acta de recepción, ocupación de obra, certificación final, liquidación do contrato e Prazo de garantía. Extinción por incumprimento: resolución do contrato de obra e efectos. Tema 28. Real decreto 314/2006, do 17 de marzo, polo que se aproba o Código Técnico da Edificación. Tema 29. Seguridade en caso de incendios na edificación. DB-SI. Tema 30. Seguridade de utilización na edificación. Exixencias básicas SUA1 a SUA 8. Tema 31. Accesibilidade. Esixencia básica SUA 9. Tema 32. Real Decreto 235/2013, do 5 de abril, polo que se aproba o procedemento básico para a certificación da eficiencia enerxética dos edificios. Tema 33. Decreto 128/2016, do 25 de agosto, polo que se regula a certificación enerxética de edificios na Comunidade Autónoma de Galicia. Tema 34. Real Decreto 505/2007, do 20 de abril, polo que se aproban as condicións básicas de accesibilidade e non discriminación das persoas con discapacidade para o acceso e utilización dos espazos públicos urbanizados e edificacións. Tema 35. Orde VIV/561/2010, do 1 de febreiro, pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados. Tema 36. Lei 10/2014, do 3 de decembro, de accesibilidade. Obxecto, principios e definicións. Condicións de accesibilidade para o acceso e utilización dos espazos públicos urbanizados. Características dos elementos de urbanización. Disposicións sobre accesibilidade na edificación. Tema 37. Decreto 35/2000, do 28 de xaneiro, polo que se aproba o Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia. Disposicións preliminares. Disposicións sobre barreiras arquitectónicas urbanísticas ( Baur). Disposicións sobre barreiras arquitectónicas da edificación (Baed). Tema 38. O control de calidade na edificación. As entidades e laboratorios de control de calidade na edificación. Normativa autonómica. Tema 39. Normativa de habitabilidade. Decreto 29/2010, do 4 de marzo, polo que se aproban as normas de habitabilidade de vivendas de Galicia. Tema 40. Lei 8/2012, do 29 de xuño, de vivenda de Galicia. Disposicións xerais. A calidade nas vivendas. Do uso, mantemento e conservación das vivendas. A protección das persoas adquirentes e usuarias de vivenda. Licenza de primeira ocupación e declaración de obra nova. Tema 41. Lei 8/2012, do 29 de xuño, de vivenda de Galicia. As vivendas protexidas e outras actuacións protexidas. Tema 42. Lei 8/2012, do 29 de xuño, de vivenda de Galicia. A expropiación en materia de vivenda. Inspección e réxime sancionador en materia de vivenda. Tema 43. Real Decreto 1627/1997, do 24 de outubro, polo que se dispoñen as condicións mínimas de seguridade e de saúde nas obras de construción. Tema 44. Lei 7/2008, do 7 de xullo, de protección da paisaxe de Galicia. Tema 45. Lei 5/2016, do 4 de maio, do patrimonio cultural de Galicia. Tema 46. Lei 37/2015, do 29 de setembro, de estradas. Tema 47. Lei 8/2013, do 28 de xuño, de estradas de Galicia. Tema 48. Lei 1/1995, do 2 de xaneiro, de Protección Ambiental da Comunidade Autónoma de Galicia. Tema 49. Real Decreto 105/2008, do 1 de febreiro, polo que se regula a produción e xestión dos residuos de construción e demolición. Tema 50. Lei 37/2003, do 17 de novembro, de ruído. Tema 51. Decreto 106/2015, do 9 de xullo, sobre contaminación acústica en Galicia. Tema 52. A regulación integrada do exercicio de actividades. Lei 9/2013, do 19 de decembro, do emprendemento e a competitividade económica de Galicia. Tema 53. As obras destinadas ao desenvolvemento de actividades. Decreto 144/2016, do 22 de setembro, de regulación integrada de actividades económicas e apertura de establecementos: Disposicións xerais. Exercicio de actividades económicas e apertura de establecementos destinados ás mesmas. Espectáculos públicos e actividades recreativas. Tema 54. Mobilidade urbana. Trazado e deseño de vías urbanas; o espazo do peón, a calzada, rúas de coexistencia, seccións de rúas e prazas de estacionamento. Tema 55. Obras integrais de urbanización. Control do desenvolvemento e recepción. Tema 56. O concello de Miño; territorio e poboación. Tema 57. Planeamento de incidencia supramunicipal no concello de Miño. Plan sectorial de solo Industrial. Tema 58. O Plan Xeral de Ordenación de Miño: Disposicións xerais e instrumentos de desenvolvemento. Tema 59. O Plan Xeral de Ordenación de Miño: Intervención municipal na edificación e uso do solo, incidencia do planeamento sobre as situacións existentes. Tema 60. O Plan Xeral de Ordenación Municipal de Miño: réxime urbanístico do solo. Tema 61. O Plan Xeral de Ordenación Municipal de Miño: Condicións de protección do patrimonio histórico e natural. Protección do medio ambiente urbano. Tema 62. O Plan Xeral de Ordenación Municipal de Miño: Condicións dos usos. Tema 63. O Plan Xeral de Ordenación Municipal de Miño: Condicións xerais da edificación. Tema 64. O Plan Xeral de Ordenación Municipal de Miño: condicións particulares da edificación en solo urbano. Normas zonais. Tema 65. O Plan Xeral de Ordenación Municipal de Miño: condicións particulares da edificación en solo de núcleo rural. Normas zonais. Tema 66. O Plan Xeral de Ordenación Municipal de Miño: regulación do solo urbanizable. Tema 67. O Plan Xeral de Ordenación Municipal de Miño: regulación do solo rústico. Tema 68. O ciclo da auga no concello de Miño, características. Regulamento do servizo municipal de abastecemento de auga potable, saneamento e depuración do concello de Miño. En Miño, 26 de decembro de 2022 O Alcalde-Presidente, Asdo./Manuel Vázquez Faraldo